Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Espanjaa koskevat siirtymätoimenpiteet - 3 luku - Maatalous - I jakso - Yleiset määräykset - 4 alajakso - Täydentävä kaupan järjestelmä - 81 artikla



Virallinen lehti nro L 302 , 15/11/1985 s. 0046



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Espanjaa koskevat siirtymätoimenpiteet - 3 luku - Maatalous - I jakso - Yleiset määräykset - 4 alajakso - Täydentävä kaupan järjestelmä - 81 artikla 1. Perustetaan nykyisen yhteisön ja Espanjan välillä sovellettava täydentävä kaupan järjestelmä, jäljempänä 'TKJ'. TKJ:ää sovelletaan 1 päivästä maaliskuuta 1986 alkaen 31 päivään joulukuuta 1995 asti, lukuun ottamatta 2 kohdan a alakohdan ensimmäisessä luetelmakohdassa ja b alakohdan cc alakohdassa tarkoitettuja tuotteita, joihin sitä sovelletaan 1 päivästä tammikuuta 1990 alkaen 31 päivään joulukuuta 1995 asti. 2. Seuraavat tuotteet kuuluvat TKJ:ään: a) nykyiseen yhteisöön suuntautuvassa tuonnissa: - hedelmä- ja vihannesalan tuotteet, joita asetus (ETY) N:o 1035/72 koskee, - viinialan tuotteet, joita asetus (ETY) N:o 337/79 koskee, - uudet perunat, jotka kuuluvat yhteisen tullitariffin alanimikkeeseen 07.01 A II. b) Espanjaan suuntautuvassa tuonnissa seuraavat tuotteet: (aa) viinialan tuotteet, joita asetus (ETY) N:o 337/79 koskee: (bb) kohta >TAULUKON PAIKKA> 3. Voidaan päättää 82 artiklassa määrättyä menettelyä noudattaen seuraavien TKJ:ään kuuluvien tuotteiden poistamisesta luettelosta: a) viinialan tuotteet, uudet perunat ja ihmisravinnoksi tarkoitettu maito jauheena tai rakeina toisen liittymistä seuraavan vuoden alusta ja sen jälkeen aina kunkin vuoden alusta; b) hedelmät ja vihannekset viimeistään yhdeksän kuukautta ennen neljännen liittymistä seuraavan vuoden päättymistä ja sen jälkeen aina kunkin vuoden alussa; c) muut 2 kohdan b alakohdassa tarkoitetut tuotteet viidennestä liittymistä seuraavasta vuodesta alkaen ja sen jälkeen kunkin vuoden alusta. Näiden tuotteiden kohdalla otetaan huomioon erityisesti niiden tuotanto- ja markkinarakenteen tilanne. 4. Siemenalan yhteisestä markkinajärjestelystä annetun asetuksen (ETY) N:o 2358/71 11 artiklassa määrätyn menettelyn mukaisesti voidaan päättää yhteisen tullitariffin alanimikkeeseen 07.01 A I:stä kuuluvien heikompilaatuisten varmennettujen siemenperunoiden Espanjaan suuntautuvan tuonnin ottamisesta TKJ:ään 1 päivästä maaliskuuta 1986 alkaen 1 päivään joulukuuta 1989 asti toimivallan ollessa kyseisen asetuksen nojalla perustetulla johtokomitealla. 5. Jos ilmenee erityisiä vaikeuksia, voidaan Espanjan kuningaskunnan pyynnöstä ja 82 artiklassa määrätyn menettelyn mukaisesti päättää Espanjaan tuotavien, TKJ:ään kuuluvien tuotteiden luettelon täydentämisestä mitä tulee tuotteisiin, joita asetus (ETY) N:o 1035/72 koskee ja joihin ei viitata 2 kohdan b alakohdassa. 6. Komissio antaa neuvostolle joka vuoden alussa kertomuksen TKJ:n edellisvuoden toiminnasta.